**Referat fra Ordinær Generalforsamling den 21. juni 2021 kl. 19,30.**

Tilstede fra bestyrelsen: Birgit Olsen, Flemming Bo Hansen, Toni Andersen, Jens Bergholdt, Jacob Jensen, Henrik Bredegaard, kaj Kingo, Lykke Petersen.

Afbud fra: Per Vesterholm.

Dagsorden:

 1. Valg af dirigent

 2. Valg af stemmetællere

 3. Bestyrelsens beretning

 4. Regnskab 2020 forelægges til godkendelse

 5. Budget og takstblad for kommende år forelægges til godkendelse

 6. Indkomne forslag. (Løn/honorar regulering) (Blødgøring af vand ønskes)

 7. Valg af medlemmer og suppleanter til bestyrelsen

 På valg til bestyrelsen er følgende:

 Toni Andersen (udtræder pga. flytning)

 Lykke Petersen (Villig til genvalg)

 Suppleanter på valg:

 Jacob Jensen

 Kaj Kingo

 Henrik Bredegaard

 Per Vesterholm

 8. Valg af to bilagskontrollanter og en suppleant

 På valg som bilagskontrollanter er:

 Birthe Jørgensen

 Anni Reichel

 Som suppleant:

 Kim Jansen

 9. Eventuelt

Flemming Bo Hansen bød velkommen til alle fremmødte, og satte generalforsamlingen i gang.

ad 1) Som Dirigent valgtes Jane Hage, som konstaterede at indkaldelsen til den ordinære generalforsamling

 var sket rettidigt og i henhold til vedtægterne, om end afholdelsen har måtte udsættes fra februar til

 juni pga. Corona epidemien, og restriktionerne som følge deraf.

ad 2) Som stemmetællere valgtes, Richard og Tage.

ad 3) Efter en kort præsentation hele bordet rundt, aflagde Formand Flemming Bo Hansen bestyrelsens

 årsberetning. Beretningen indeholdte blandt andet oplysning om at der fra 21. juni leveres vand fra

 Præstø Vandværk, mens vores filtre renoveres i forbindelse med etableringen af vores nye boring.

 Beretningen blev taget til efterretning af de fremmødte, og kan ses på hjemmesiden

 [www.hestehavevand.dk](http://www.hestehavevand.dk), som er Hestehave Vandværks hjemmeside.

ad 4) Birgit Olsen gennemgik det reviderede regnskab. Årsregnskabet blev godkendt af generalforsamlingen.

 Årsregnskabet kan ses på vores hjemmeside.

ad 5) Birgit Olsen fremlagde Budget og Takstblad for regnskabsåret 2021/2022. Det kommende Takstblad for

 2021/2022 viser en mindre omlægning af vandpriserne, som sker for at ensrette priserne med Præstø – og

 Vordingborg Vandværker. Forskellen fra nuværende til kommende priser er ganske små. Som eksempel

 kan nævnes at ændring ved et årligt forbrug på 150m3 vil udgøre en samlet prisændring på 203 kr., og

 tilsvarende 22 kr. ved et forbrug på 90m3. Vordingborg kommune har opsagt vores aftale om opkrævning

 af vandregningerne, så fra 1. januar 2022 vil Vordingborg forsyning varetage denne opgave for os

 Investeringsplanen for 2021 – 2025 indeholder investeringsbudget for Ny boring til erstatning for vores

 ældste nuværende boring fra 1938. Renovering af hovedledning med stik på Christinelundsvej,

 Målerbrønde Hejrevej/Tranevej, solcelleanlæg på vandværksbygning og Nye vandmålere til alle brugere.

 Budget og Takstblad blev godkendt af generalforsamlingen. Budget og takstblad kan ses på vores

 hjemmeside.

ad 6) Forslag A: Der blev fremsat forslag om at højne bestyrelseshonorarerne, både for at øge incitamentet

 kommende medlemmer af bestyrelsen, og for at justere aflønningshonorarerne som ikke har været

 ændret de seneste ca. 15 år.

 Forslaget lyder på at højne bestyrelseshonorarerne med 25%, og Tilsynshonoraret for vandværkspasseren

 med 50%. Som eksempel blev oplyst at Tilsynshonoraret i dag er på 17.000,- kr. årligt, hvilket inkludere

 weekend, helligedags- og natarbejde.

 Pga. inhabilitet afstod bestyrelsesmedlemmerne at deltage i afstemningen.

 Forslaget blev vedtaget.

 Forslag B: Blødgøring af vand. Der er ikke indkommet et rettidigt forslag, men punktet blev drøftet.

 Flemming Bo Hansen kunne oplyse at punktet tidligere har været behandlet på generalforsamlinger, og

 senest er forslaget blevet taget af ud af investeringsplan og dagsorden emner. Men punktet kan tages

 med igen på kommende generalforsamlinger. På forespørgsel oplyste Flemming Bo Hansen at vores vand

 har en hårdhed på 17DH.

 Jens Bergholdt henviste til hjemmesiden, hvor der ligger information om de forskellige kendte metoder til

 at blødgøre vandet.

 Efter en del debat om synspunkter, blev der afholde afstemning om hvorvidt bestyrelsen skal undersøge

 og fremlægge fordele og ulemper, samt økonomi, ved at blødgøre Hestehave Vandværks vand.

 Afstemningen afgjorde at; Bestyrelsen vil undersøge muligheder, fordele, ulemper og økonomi for

 forskellige muligheder for at blødgøre vandet.

Ad 7) På valg: Toni Andersen (villig til genvalg, men udtræder ved flytning).

 Sekretær Lykke Petersen (villig til genvalg).

1. Suppleant til bestyrelsen Jacob Jensen (villig til genvalg).
2. Suppleant til bestyrelsen Henrik Bredegaard (villig til genvalg).
3. Suppleant til bestyrelsen Per Vesterholm (villig til genvalg).

 4. Suppleant til bestyrelsen Kaj Kingo (villig til genvalg).

 Alle på valg modtog genvalg.

ad 8) På valg: Bilagskontrollant 1 Birthe Jørgensen (villig til genvalg).

 Bilagskontrollant 2 Annie Reichel (villig til genvalg).

 Suppleant til bilagskontrollant Kim Jansen (villig til genvalg).

 Birthe Jørgensen modtog genvalg som Bilagskontrollant 1, Annie Reichel modtog genvalg som

 bilagskontrollant 2, Kim Jansen genvalgtes som suppleant til bilagskontrollant.

ad 9) Evt.: Intet at bemærke.

Jane Hage takkede for fremmødet, og nævnte at det være dejligt at se så mange deltagere.

Flemming Bo Hansen takkede Jane Hage for godt ordstyreskab, og takkende for god ro og orden.

På det efterfølgende konstituerende møde, konstituerede bestyrelsen sig med en fordeling som hidtil på alle poster.

Referent: Lykke Petersen, Sekretær.

16. juli 2021, version 2